
MOKSLINĖS MINTIES ŠVENTĖ

NUOSTATAI

I. BENDROJI DALIS
1. Mokslinės minties šventės (toliau – Šventė) nuostatai (toliau – Nuostatai) apibrėžia šventės organizatorius, tikslą, uždavinius, dalyvius, sąlygas, mokslinių straipsnių konkurso laimėtojų nustatymo ir dalyvių apdovanojimo tvarką, mokslinių publikacijų leidinio išleidimo sąlygas.
2. Šventės organizatoriai – Mykolo Romerio universiteto visi fakultetai (toliau – Organizatorius).
3. Konkurso koordinatorius ir kontaktinis asmuo: prof. dr. Eglė Bilevičiūtė , el. paštas: eglek@mruni.eu

II. KONKURSO TIKSLAI IR UŽDAVINIAI
4. Šventė skirta paminėti Mykolo Romerio gimimo dieną gegužės 17 d. ir vystyti Universiteto studentų mokslinę veiklą.
5. Šventės tikslas – įtraukti studentus į universiteto mokslinę veiklą rengiant mokslines publikacijas 
6. Uždaviniai:
6.1. skatinti studentus įgyti žinių ir įgūdžių rengiant mokslines publikacijas,
6.2 lavinti studentų akademinio rašymo įgūdžius.

III. DALYVIAI
7. Šventėje gali dalyvauti visi visų pakopų Mykolo Romerio universiteto studentai ir alumnai.

IV. ŠVENTĖS SĄLYGOS
8. Studentams organizuojamos straipsnių rašymo dirbtuvės.
9. Studentai rengia ir teikia mokslinius straipsnius.
10. Straipsnį recenzuoja vienas recenzentas atviru būdu (žr. priedą  Nr.1 „Recenzijos forma“). 
11. Straipsnį studentas pataiso pagal recenzento pastabas ir pakartotinai atsiunčia pataisytą.
12. Šventei  teikiami tik originalūs moksliniai straipsniai. 
13. Pageidautina, kad straipsnį studentas teiktų kartu su vadovu. Straipsnį gali teikti autorių kolektyvas. Gali pateikti keletą straipsnių.
14. Straipsniai teikiami pagal apibrėžtus reikalavimus (žr. priedą Nr. 2. „Mokslinės minties šventė’23 informacija mokslinių straipsnių rinkinio autoriams“).
15. Straipsnio autorius/vienas iš autorių parengtą straipsnį siunčia savo fakulteto atstovui (žr. 2 priedą „Mokslinės minties šventė’23 informacija mokslinių straipsnių rinkinio autoriams).
16.  Visi straipsniai dalyvauja geriausių straipsnių konkurse.
17. Kiekvienas fakultetas atrenka po 3 geriausius straipsnius apdovanojimui, atsižvelgiant į 
17.1. pasirinktos tyrimui problemos (-ų) aktualumą;
17.2. tyrimo metodų tinkamumą;
17.3.teorinės analizės gilumą;
17.4. tyrimo rezultatų  analizės gilumą;
17.5. išvadų pagrįstumą;
17.6. darbo įforminimo reikalavimų tenkinimą.
18. Nugalėtojai kviečiami galutiniame „Mokslinės minties šventė“ renginyje atsiimti apdovanojimus.
19. Išleidžiamas šventėje dalyvavusių mokslinių straipsnių rinkinys.

V. ŠVENTĖS ORGANIZAVIMO TVARKA
20. Mokslinio straipsnio rašymo dirbtuvės lapkričio ar spalio mėn. 
21. Straipsniai žemiau nurodytais el. pašto adresais (žr. gaires autoriams) teikiami  nuo lapkričio 1 d. iki kovo 20 d.
22. Straipsnių recenzavimas nuo kovo 20 d iki balandžio 10 d.
23. Straipsnio taisymas pagal recenzento pastabas nuo balandžio 10 d iki gegužės 5 d.
24. Straipsnių rengimas leidiniui birželio - spalio mėn. 
25. Mokslinės minties šventės baigiamasis renginys gegužės 17 d. Leidinys publikuojamas on-line (elektroniniu formatu) iki metų pabaigos(iki gruodžio 31). 

VI. ŠVENTĖS DALYVIŲ APDOVANOJIMAS
26. Geriausių straipsnių autoriai yra apdovanojami Mokslinės minties šventės baigiamajame renginyje gegužės 17 d. (derinant datą su darbo dienomis) 

VII. KITOS SĄLYGOS
27. Šventės dalyviai atsiųsdami straipsnius sutinka su šventės nuostatomis ir, kad jų straipsnis būtų spausdinamas šventės leidinyje.
28. Šventės dalyviai sutinka, kad foto nuotraukos ar video medžiaga su asmeniniu atvaizdu iš apdovanojimų ceremonijos ar kitų su švente susijusių renginių, būtų publikuojamos viešai ir naudojamos rinkodaros tikslams.
29. Konkurso organizatorius pasilieka teisę keisti konkurso taisykles, apie tai informuodamas MRU internetiniame puslapyje (www.mruni.eu)

____________________________



Mokslinės minties šventės 
nuostatų priedas Nr. 1

MOKSLINIO STRAIPSNIO RECENZIJA

Straipsnio autorius _____________________________
Straipsnio pavadinimas ___________________________
Recenzentas __________________________________________

	1.
	Mokslinio tyrimo tikslo formulavimas
	⁭ Tinkamas
⁭ Reikia taisyti

	2. 
	Straipsnyje analizuojamos problemos formulavimas ir jos ištirtumo kitų mokslininkų darbuose laipsnio įvertinimas
	⁭ Tinkamas
⁭ Reikia taisyti

	3.
	Mokslinio tyrimo objektų ir metodų nurodymas
	⁭ Tinkamas
⁭ Reikia taisyti

	4. 
	Pasirinktos tyrimui problemos (-ų) aktualumas 
	⁭ Tinkamas
⁭ Reikia taisyti

	5.
	Ar straipsnio dėstymas atitinka įvade išsikeltą tikslą?
	⁭ Tinkamas
⁭ Reikia taisyti

	6.
	Ar straipsnio pavadinimas atitinka jo turinį?
	⁭ Atitinka
⁭ Reikia taisyti

	7.
	Ar straipsnyje laikomasi Čikago citavimo taisyklių?
	⁭Taip
⁭Reikia taisyti

	8.
	Ar raktažodžiai ir santrauka yra informatyvūs?
	⁭Taip
⁭Reikia taisyti

	9.
	Ar išvados logiškai išplaukia iš dėstymo?
	⁭Taip
⁭Reikia taisyti

	10.
	Išvadų ir pasiūlymų aiškumas ir išbaigtumas
	⁭Tinkamas
⁭Reikia taisyti

	11.
	Tyrimo šaltinių moksliškumas 
	⁭Tinkamas
⁭Reikia taisyti



Papildomi recenzento komentarai ir pasiūlymai dėl straipsnio tobulinimo:









Recenzento galutinė išvada

⁭Galima spausdinti be pataisymų
⁭Galima spausdinti po nedidelio pataisymo
⁭Galima spausdinti iš esmės pataisius



Mosklinės minties šventės 
nuostatų priedas Nr. 2
[bookmark: _Hlk150262843]MOKSLINĖS MINTIES ŠVENTĖ
INFORMACIJA MOKSLINIŲ STRAIPSNIŲ RINKINIO AUTORIAMS


I. Straipsnio struktūra

1. Mokslinės minties šventės straipsnių rinkiniui (toliau – Straipsnių rinkinys) teikiami originalūs, anksčiau neskelbti moksliniai straipsniai lietuvių kalba arba anglų kalbomis (redaktorių kolegijos nutarimu straipsnis gali būti spausdinamas ir kitomis kalbomis). Straipsnius galima ruošti su bendraautoriais. 
2. Straipsnis turi būti parengtas pagal žemiau pateikiamą šabloną:
2.1.  straipsnio pavadinimas;
2.2.  autoriaus (-ių) vardas ir pavardė, elektroninio pašto adresas;
2.3.  mokslo ar kitos institucijos, kuriai autorius (-iai) atstovauja, pavadinimas;
2.4. straipsnio kuratoriaus pareigos, vardas, pavardė, el. pašto adresas
2.5.  straipsnio pateikimo Straipsnių leidinio redaktorių kolegijai data;
2.6.  straipsnio santrauka (apimtis – nuo 1 000 iki 1 500 spaudos ženklų su tarpais) ta kalba, kuria parengtas straipsnis, kurioje glaustai perteikiamas straipsnio turinys, nurodomi straipsnyje tiriami probleminiai klausimai ir pagrindinės išvados;
2.7.  reikšminiai žodžiai (5–8 pagrindinės sąvokos) ta kalba, kuria parengtas straipsnis;
2.8.  įvadas, kuriame pagrindžiamas temos aktualumas, naujumas, apibrėžiama mokslinė problema ir tyrimo tikslas, nurodomi tyrimo uždaviniai ir metodai, glaustai įvertinamas analizuojamos problemos (-ų) ištirtumas kitų mokslininkų darbuose;
2.9.  pagrindinis straipsnio tekstas, suskirstytas į arabiškais skaitmenimis numeruojamus (pvz., 2., 2.1., 2.2.1. ir t. t.) skyrius ir poskyrius;
2.10.  straipsnis baigiamas atlikto mokslinio tyrimo rezultatus apibendrinančiomis išvadomis ir rekomendacijomis;
2.11.  straipsnio priedai (esant poreikiui);
2.12. santrauka anglų kalba (apimtis – nuo 1 000 iki 1 500 spaudos ženklų su tarpais) ir reikšminiai žodžiai (5–8 pagrindinės sąvokos) anglų kalba (jei straipsnis buvo parengtas lietuvių kalba, arba santrauka lietuvių kalba (apimtis – nuo 1 000 iki 1 500 spaudos ženklų su tarpais) ir reikšminiai žodžiai (5–8 pagrindinės sąvokos) lietuvių kalba (jei straipsnis buvo parengtas anglų ar kita kalba. Prieš santrauką nurodomas straipsnio pavadinimas santraukos kalba, autoriaus vardas, pavardė, autoriaus atstovaujama mokslo ar kita institucija ir valstybė;
2.13. Informacija apie autorių (autorius) lietuvių ir anglų kalbomis: vardai ir pavardės, atstovaujama institucija (institucijos), pareigos.
3. Nuorodos straipsnio pagrindiniame tekste sudaromos naudojant viršutinio indekso (Footnotes) arabiškus skaičius, atitinkamo puslapio apačioje pateikiant cituojamos literatūros bibliografinius aprašus. Pabrėžtina, kad privalu cituoti naujausius (per pastaruosius penkerius metus paskelbtus) pripažintus mokslo šaltinius. Literatūros sąrašas straipsnio pabaigoje nėra pateikiamas. Bibliografinės nuorodos sudaromos pagal Chicago citavimo stilių (išnašų metodas): Chicago.pdf (mruni.eu).  
4. Rekomenduojama vengti didelės apimties paaiškinimų pateikimo išnašose. Jei tekstas svarbus, jis turi būti ne nuorodoje, o straipsnio tekste. Rekomenduojama nuorodas naudoti tik šaltinių nurodymui.  
5. Iki galutinio leidinio sumaketavimo negalima naudoti nei Ibid, nei Supra note sutrumpinimų išnašose. 
6. Literatūros sąrašas straipsnio gale nėra sudaromas. 
Aktualus pavyzdys: https://cris.mruni.eu/server/api/core/bitstreams/9a3fa249-c21d-40eb-9359-ab7838192859/content 

II. Straipsnio pateikimas

7. Redaktorių kolegijai elektroninė straipsnio versija word formatu pateikiama elektroniniu paštu adresu: 
8. Teisės Mokyklos profesorei Eglei Bilevičiūtei eglek@mruni.eu (Teisės mokykla ir Viešojo saugumo akademija)
9. Žmogaus ir visuomenės studijų fakulteto prodekanei mokslui doc. dr. Ramintai Bardauskienei raminta@mruni.eu
10. Viešojo valdymo ir verslo fakulteto prodekanei mokslui prof. dr. Nataljai Istominai (natalja.istomina@mruni.eu)
11. Sudūvos akademijos prodekanei studijoms Ilonai Mulerenkienei (ilo.mule@mruni.eu) 
Straipsnių pateikimo terminai nurodyti nuostatuose. 
12. Straipsnis rengiamas Microsoft Word programa, Times New Roman 12 pt raidžių dydžio šriftu (nuorodos 10 dydžio šriftu), eilutės 1,5 intervalu, iš visų kraštų 25 mm paraštės. Puslapiai numeruojami. Lygiavimas: abipusis (justified).
13. Straipsnio apimtis nuo 20 000 iki 40 000 spaudos ženklų su tarpais. 
14. Paveikslai, schemos, diagramos, lentelės, nuotraukos pateikiamos straipsnio tekste. Nuotraukos turi būti tinkamos reprodukuoti kokybės. Paveikslų, schemų, diagramų, nuotraukų pavadinimai nurodomi jų apačioje, lentelių – viršuje, numeruojami eilės tvarka.

III. Straipsnių recenzavimas

15. Kiekvieną straipsnį recenzuoja vienas redaktorių kolegijos paskirtas recenzentas. 
16. Po recenzavimo autoriai redakcinės komisijos nurodytu terminu pateikia atsižvelgiant į recenzentų ir redaktorių pastabas pataisytą galutinį straipsnio variantą su visomis aukščiau nurodomomis struktūrinėmis dalimis.






